तालाब निर्माण में लाखों रुपए का घोटाला
सामाजिक अंकेक्षण के बाद मामला आया पकड़ में
भास्करन्यूज | पिंड्राजोरा
सामाजिकअंकेक्षण कार्यक्रम के तहत मंगलवार को पंचायत स्तरीय जन सुनवाई पंचायत सचिवालय पिंड्राजोरा में की गई। चास प्रखंड स्थित पिंड्राजोरा पंचायत में 2015-16 में मनरेगा योजना के तहत किए गए सभी तालाबों का अंकेक्षण एसएयू सामाजिक अंकेक्षण इकाई झारखंड टीम के सदस्यों द्वारा किया गया। सात दिनों तक चले इस अंकेक्षण में 11 लाख 44 हजार 65 रुपए का घोटाला उभर कर सामने आया है। टीम द्वारा पंचायत के सभी राजस्व गांवों मे किया गया। भौतिक सत्यापन के अलावा टीम ने घर-घर जाकर काम भुगतान संबंधित जानकारी ली, इसके अलावा पंचायत द्वारा उपलब्ध कराया गया। दस्तावेजों का गहन अध्ययन की गई। प्रस्तुत दस्तावेजों का गहन अध्ययन के तथ्यों से सभी राजस्व गांवों में ग्रामसभा कराया गया। इन सभाओं से उभरे तथ्यों को जन सुनवाई हेतु ज्यूरी सदस्यों के समक्ष रखा गया। जन सुनवाई में उपस्थित चास प्रखंड के बीडीआे एवं बीपीओ द्वारा प्रतिनियुक्त दंडाधिकारी के समक्ष प्रस्तुत किया गया। एसएयू दल के सदस्यों में प्रमुख रूप से राजाराम, श्रीकांत, बबली, विनोद एवं मनोज साहू शामिल थे।
इन तालाब निर्माण में हुआ घोटाला
कृष्णमहतो की जमीन पर बने तालाब में 2 लाख 34 हजार 513 रुपए, कमली देवी की जमीन पर तालाब निर्माण पर 3 लाख 754 रुपए, श्रीपति महतो की जमीन पर बने तालाब में 2 लाख 71 हजार 211 रुपए एवं भीष्म महतो की जमीन पर बने तालाबों में 3 लाख 37 हजार 587 रुपए की फर्जी निकासी पंचायत के अधिकारियों द्वारा किया गया है।
hin_Deva hin_Deva bho_Deva hin_Deva bho_Deva hin_Deva